پاکستان کې د کرونا وايرس پېښې ۱۶ ته رسېدلي
د پاکستان په کراچۍ ښار کې د کرونا وايرس نهه نوې پېښې مخې ته راغلي د کوم سره چې په پاکستان کې د کرونا وايرس د پېښو شمېره ۱۶ ته رسېدلې ده.
کراچۍ — د صحت په چارو کې د وزيراعظم مرستیال ډاکټر ظفر مرزا ويلي "په کراچۍ کې د کرونا وايرس د نهه پېښو پخلی کوم". د کرونا د تازه نهه پېښو سره په کراچۍ کې د کرونا وايرس څخه اغېزمنو شمېره ۱۳ ته رسېدلې ده. د سنده صوبې د صحت د محکمې چارواکو ويلي تازه پېښې د ګل/ دوشنبې په ورځ مخې ته راغلي دي. چارواکو ويلي په کرونا وهلو نهه کسانو کې شپږ هغه دي چې په وروستيو کې یې د شام سفر کړی دی او په دوی کې درې هغه دي چې د دوبۍ په لار د لندن نه راغلي دي. له دې وړاندې چارواکو ويلي په سند صوبه کې د وړاندې نه کرونا وهلی يو ۲۲ کلن تن صحتمند شوی او د روغتون څخه کور ته لېږل شوی دی. په سند صوبه کې چارواکي وايي کراچۍ ته د ايران څخه بيرته په راتلونکو کسانو کې د کرونا وايرس پخلی شوی دی. ويل شوي د فرورۍ د مياشتې نه چې د ايران څخه کراچۍ او د صوبې نورو برخو کې ته کوم کسان راغلي چې شمېره يې په سوؤنو کې ښودل کيږي د هغو مالومات رايوځای کولی شي. چارواکي وايي د ځینو مالوم شوؤ کسانو ټېسټونه يې کړي چې زياتره پکې د کرونا څخه پاک مالوم شوي دي. د سند صوبايي حکومت د کرونا وايرس له خطره د ۱۳م مارچ پورې په تعليمي ادارو کې رخصتي اعلان کړې ده. چارواکي وايي د صوبې په پينځه روغتونونو کې يې د کرونا وايرس وهلو دپاره ځانګړي وارډونه جوړ کړي دي. فضل عزيز په کراچۍ کې د وي او اې ډيوه خبريال دی په سياسي، تعليمي، صحت او کلتور سره په ټولنيزو موضوعاتو وېب، رېډيو او ټيلي ويژن ته رپورټونه جوړوي او په ځانګړو موضوعاتو ليکل هم کوي. د کراچۍ د اردو پوهنتون نه يې د جرنلزم او کراچۍ پوهنتون نه يې د نړيوالو اړيکو د ماسټرۍ ډګريانې ترلاسه کړي دي.